# תהליך שחרור של טלפונים סלולאריים מוחדשים

## כללי

* 1. **תחום הנוהל**
		1. בדיקת טובין מיובאים (מתן אישור ת"ר) וההליכים לאישור משלוחים, מפורטים בנוהל מת"י 401.
		2. נוהל זה מפרט את הליך שחרור של טלפונים סלולאריים מוחדשים בתהליך הרגיל של שחרור מוצר אשר קיים לו אישור דגם.
	2. **מטרות**

לפרט את השיטה לשחרור טלפונים סלולאריים מוחדשים כאשר התהליך הנ"ל בוצע ע"י יצרן הטלפונים.

* 1. **ישימות**

נוהל זה חל על המנהלים והעובדים במעבדות ובמרכזי השירות ליבואן הרלוונטיים לנושא עבודה זה.

## מסמכים ישימים

### מסמכים המוזכרים בנוהל זה

* + 1. נוהל מת"י 401 בנושא: בדיקת טובין מיובאים (מתן אישור ת"ר).

### נספחים לנוהל זה

לא ישים.

## הגדרות מונחים

* 1. מֻחְדָּשׁ (refurbished) - מוצר שנעשה בו שימוש כלשהו, כגון שימוש לתקופת ניסיון או שימוש באחד מרכיביו, והוא נארז מחדש ומוצע למכירה.
	2. ערכת טלפון מוחדש (Refurbished) - מוצר מוחדש ע"י היצרן ובפרט שבערכה נמצא ספק כוח חדש ועל האריזה רשום "מוצר מוחדש" או " Refurbished" .

## הוראות

## כל מכשיר מוחדש נארז באריזה שונה ממכשיר חדש - על גבי אריזת המכשיר מודפס הכיתוב: " מוצר מוחדש" או " Refurbished".

## המכשיר עובר תהליך מיחדוש (Refurbishing) מלא הכולל החלפת חלקים במידת הצורך.

## כל החלקים הם מקוריים וזהים לאלו שבטלפון חדש.

## כל האביזרים הנלווים – מטען, כבל הטענה ואוזניות, הם חדשים לגמרי וזהים לחלוטין למכשיר חדש.

## המכשיר עובר את אותן בדיקות איכות ובטיחות כמו מכשיר חדש.

## עבור סעיפים 4.2-4.5 הנ"ל, יש לקבל מסמך הצהרה של היצרן.

## במידה והתקיימו התנאים שבסעיפים 4.1 עד 4.5 הנ"ל, יש להתייחס למוצר לפי הנחיות פרק ד' "אישור משלוחים" של נוהל 401, למעט סעיף 6.6 הדן בנושא "הליך הטיפול במשלוח טובין". בפועל הטובין ישוחררו בתהליך זהה לטובין חדשים.

## בקרה

* 1. על מנהלי המעבדות/מנהלי המש"י/רע"נים/רמ"דים לוודא יישומן של ההוראות הנ"ל.